  Майя Бывальцева Майя Бывальцева 12+ 21-тӥ южтолэзе Удмуртиысь йӧскалык лыдӟетъюртын «Дэри ёрос – Удмуртилэн литературая шоркарез» программалы нимлыко кутскон сётозы. Со сярысь ужъюртлэн пресс-службаез ивортӥз. Ужрадэ лыктэмъёслы Дэри ёросын вордскем кылбурчилэн Эрик Батуевлэн кылбуръёсызъя «Эриктэм Эрик» композициез возьматозы, сое удмурт драматург Серегй Антонов пуктӥз. Кутсконэз 18 часын, билетэз азьвыл ик лыдӟетъюртысь басьтыны яке чӧлсконпусъя кельтыны кулэ. 2022-тӥ ар ӵоже программа улсын Дэри ёросэн герӟаськем гожъясьёсын, журналистъёсын пумиськонъёс радъялозы. Котькуд ар Дэриын фольклоръя Д. К. Зеленин нимо «Окно в небо» калыккуспо фестиваль ортчылэ, со улсын «Зеленин лыдӟонъёс» радъясько. Ужрад Люк чергогуртын вордскем тодосчилы, этнографлы но фольклористлы, дышетӥсьлы Дмитрий Зеленинлы сӥземын.   Дэри музъем Влександр Вотяковен, Граигорий Петуховен, Иван Дядюковен, Алла Кузнецоваен, Валерий Батуевен данъяське. Туннэ литератураез эскеро но азинто Вячеслав Ар-Серги, Пётр Захаров, Татьяна Владыкина, Вера Пантелеева, Татьяна Душенкова.  Тодэ вайытом, Йӧскалык лыдӟиськонни «Удмурт Элькунысь муниципал кылдытэтъёслэн литератураоссылэн нуналъёссы» программазэ улосвылысь лулчеберетъя министерство юрттэмен ортчытэ. Ӵектос 2017-тӥ арын Алнаш ёрос литературалэн ареныз кутскиз. Та дырозь Литератуаря шоркар нимез Можга, Пичи Пурга ёросъёс нуллӥзы ни. Дэри ёрослы эстафетаез Сарапул ёрос сётӥз.   Тегъёс: Удмуртия Ижкар Литература Йӧскалыклыдӟетъюрт автозавод  